**Schwules Museum\*** (հայերեն՝ «Նույնասեռականության թանգարան), բեռլինյան թանգարան, որը զգաղվում է նույնասեռականության հետ կապված հարցերի գիտական ուսումնասիրություններով։ Այն նվիրված է Գերմանիայում նույնասեռականության և ԼԳԲՏ շարժման պատմությանը։ Թանգարանային ցուցադրանմուշների մեջ են տարբեր լուսանկարներ, թղթեր և պատկերներ։ Ըստ թանգարանի տնօրեն Կարլ Հայնց Շտայնլեի, դա պատմական թանգարան է և չի պատկանում էրոտիկայի թանգարաններին, ինչպես շատերը կարծում են։

Թանգարանի պատմություն
---------------------

Թանգարանի խանութը «Schwules Museum»-ում
Թանգարանի կաֆեն, 2015
1984 թվականին Արևմտյան Բեռլինի թանգարանում տեղի է ունեցել առաջին թեմատիկ ցուցահանդեսը, որը կոչվել է «Էլդորադո՝ 1850-1950 թվականների Բեռլինի նույնասեռական տղամարդկանց և կանանց պատմություն, մշակույթ և կենցաղ»։ Ցուցահանդեսը մեծ հաջողություն է ունեցել, այն այցելել է ավելի քան 45 հազար մարդ, ուստի որոշվել է թեմատիկ նյութերի հավաքումն ու ցուցադրումը շարունակել արդեն սեփական թանգարանում։ Թանգարանի ստեղծման նպատակն էր ցույց տալ նույնասեռական տղամարդկանց կյանքը։ Այսպիսով, թանգարանի ստեղծողները ցանկացել են կոտրել տարբեր միակողմանի բացասական հոգեբանական կլիշեները և ցույց տալ նույնասեռական անձանց կյանքի բազմակողմանիությունը, դրանով իսկ օգնել մարդկանց ավելի հանդուրժող լինել նրանց նկատմամբ։

Նույնասեռականության թանգարանը բացվել է 1985 թվականին ակտիվիստների ուժերով, որոնց կողմից ստեղծվել է «համասեռականության թանգարանի ընկերների միությունը Բեռլինում» (գերմ.՝ Verein der Freunde eines Schwulen Museums in Berlin e.V.)։ Թանգարանի առաջին ցուցահանդեսները տեղի են ունեցել «AHA-Berlin» բեռլինյան ԼԳԲՏ կազմակերպության շենքում։ 1989 թվականին թանգարանը տեղափոխվել է Մերինգդամ 61 պողոտայի վրա գտնվող շենք։

2009 թվականին թանգարանն ընդունել է 13-հազարերորդ հաճախողին։ Թանգարանի հաճախողների 60%-ը կազմում են զբոսաշրջիկները։ Տարեդարձի առիթով Բեռլինի սենատն որոշել է և 2010, և 2011 թվականին տրամադրել թանգարանին 250 հազար եվրո։ 2011 թվականին Գերմանիայի նախագահ Կրիստիան Վուլֆը պարգևատրել է թանգարանի երկու հիմնադիրներին՝ Անդրեաս Շտերնվայլերին և Վոլֆգանգ Տայսին։

2013 թվականի մայիսին թանգարանը տեղափոխվել է Տիրգարտեն շրջանի վրա գնտվող շենք։ Նոր թանգարանը դարձել է հետազոտական կենտրոն, որտեղ բացի ցուցահանդեսային դահլիճներից կան նաև բոլորին հասանելի արխիվ և գրադարան։

Ցուցահանդեսներ
--------------

Այսօր նույնասեռականության թանգարանը իր տեսակի միակ կազմակերպությունն է, որն ուսումնասիրում է նույնասեռական անձանց կյանքի բոլոր ասպեկտները՝ պատմությունը, մշակույթը և արվեստը, ինչպես նաև առօրյա կյանքը։ Այս պահին թանգարանում գործում է 127 ցուցադրություն։

2004 թվականի դեկտեմբերից թանգարանում գործում է «նույնասեռական անձանց պատմության 200 տարին» մշտական ցուցադրությունն, որն ընդգրկում է Գերմանիայի պատմությունը 1790-1990 թվականներին և կապված է նույնասեռականների նկատմամբ գերմանական պետության և հասարակության հարաբերությունների զարգացման հետ։ Ցուցահանդեսում հատուկ տեղ է զբաղեցնում երրորդ ռեյխի ժամանակ գեյերի և լեսբիների հետապնդման եւ ոչնչացման թեման։

Բացի այդ, ամեն տարի գործում են միմյանց փոխարինող տարբեր ցուցահանդեսներ։ Վերջին տարիներին թանգարանը դուրս է գալիս բուն հայեցակարգից և պարունակում է նաև նյութեր՝ նվիրված լեսբիականությանը և տրանսգենդերությանը։

2010 թվականի հուլիս-հոկտեմբեր ամիսներին թանգարանում տեղի է ունեցել Ռալֆ Քենիգի աշխատանքների ցուցահանդեսը։ 2010-ի դեկտեմբերից մինչև 2011-ի մարտ՝ Ժան Շենեի աշխատանքների ցուցահանդես։ Մինչև 2012 թվականի մարտ ամիսը թանգարանում անցկացվում էր Մագնուս Հիրշֆելդին նվիրված ցուցահանդես։

2015 թվականից թանգարանում անցկացվում է դրա պատմության մեջ խոշորագույն «Homosexualität\_en» ցուցահանդեսն, որը պատրաստվել է գերմանական պատմական թանգարանի հետ համատեղ։

Ծանոթագրություններ
------------------

1. 1 2 3  Ксения Максимова. (2013 թ․ հունիսի 20). "На грани пола: Музей гомосексуальности в Берлине". Deutsche Welle. Արխիվացված from the original on 2013 թ․ հունիսի 26. Retrieved 2013 թ․ հունիսի 21.
2. ↑  "Все о'гей — берлинский Музей гомосексуальности". Germania Online. 2011 թ․ փետրվարի 18. Արխիվացված from the original on 2013 թ․ հունիսի 26. Retrieved 2013 թ․ հունիսի 21. `{{cite web}}`: no-break space character in `|title=` at position 10 (help)
3. ↑  Schwules Museum — Freunde eines Schwulen Museums e.V. (գերմ.)
4. ↑  Berlin’s Schwules Museum, Exploring The Past And Present // NPR, 17.02.2010 (անգլ.)
5. ↑  Das Schwule Museum in Berlin erhält Senatsförderung // Rainbow Online, 11.12.2009 (գերմ.)
6. ↑  Senatsgeld für das Schwule Museum Archived 2010-11-17 at the Wayback Machine. // Siegessäule (գերմ.)
7. ↑  Ehrung für Schwules Museum(չաշխատող հղում)
 // tv.berlin, 15.03.2011 (գերմ.)
8. ↑  Президент Германии наградил основателей гей-музея высшим орденом страны Archived 2011-03-17 at the Wayback Machine. // GayRussia, 15.03.2011
9. 1 2  Orden für Gründer des Schwulen Museums // Queer.de, 11.03.2011 (գերմ.)
10. ↑  "Das Schwule Museum zieht nach Tiergarten" (in գերմաներեն). berlin.de. Retrieved 2015 թ․ փետրվարի 22.
11. ↑  Schwules Museum Archived 2011-12-06 at the Wayback Machine. // Berlin.de (գերմ.)
12. ↑  Berlin: Das Schwule Museum wird immer lesbischer Archived 2010-06-20 at the Wayback Machine. // Lesben.org, 24.05.2009(գերմ.)
13. ↑  Schwules Museum Berlin feiert 50 Jahre Ralf König(չաշխատող հղում)
 // Focus, 08.07.2010 (գերմ.)
14. ↑  Schwules Museum ehrt Jean Genet // Queer.de, 05.12.2010 (գերմ.)
15. ↑  Die Sauciere des Magnus Hirschfeld // Queer.de, 09.12.2011 (գերմ.)
16. ↑  Парад «гомосексуальностей» в Берлине
17. ↑  Die Ausstellung «Homosexualität\_en»: Die Verschiebung der Mitte

Արտաքին հղումներ
----------------

* Թանգարանի պաշտոնական կայք (գերմ.)
* Bilder von UNS: Zwei Ausstellungen im Schwulen Museum Berlin(չաշխատող հղում)
 // DU&ICH, 20.12.2011 (գերմ.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| 

|  Չափորոշչային վերահսկողություն |
| --- |
|  |
| BIBSYS: 2095304 · BNF: 144022384 · CiNii: DA18854709 · GND: 5101252-2 · ISNI: 0000000110159785 · LCCN: n94121492 · NKC: ko2017975345 · NUKAT: n2019047107 · PTBNP: 908958 · SUDOC: 152799796 · VIAF: 148014685 · WorldCat VIAF: 148014685 |

 |

 |